[texte_manquant]
VN procureur de Perigueux (lourdaut de grace, ct de façon) pour la richesse de ses biens amassez de longue main, on met en auant propos de le marier auec vne icune fille fort bien apparentée : &amp;. en faueur
duquel mariage luy est seulement asseuré promesse d'vn office de conseiller, qu'on promettoit faire despescher par le moyen des parens de sa future femme. Or sur ceste esperance, comme celuy qui ne se soucioit beaucoup d'argent ne d'estat, mais amoureux outre mesure de la beauté de la fille, solicita si fort l'auancement que l'alliance des deux fut à son contentement parfaite &amp;. consommée. Apres les nopces, les banquetz &amp; sestiment des parens faitz de chacun costé, enuiron vn moys ou tost apres retourna à l'ordinaire de son mesnage, viuant assez amyablement selon la grace &amp; i'esprit d'vn Perigourdin auec sa bonne moytié, qui estoit vn peu trop efueillée au gré de monsieur le procureur : car estant

vn iour en l'assemblée d'aucuns de ses plus priuez compagnons, ainsi comme est la coustume apres le bon vin de tenir volontiers quelques propos de l'amoureuse bataille, chacun de la compagnie fefforça d'en faire son deuoir, les vns parlans des femmes mariées, qui aymoyent le change, les autres du secret de la maison, &amp; multitude d'enfans qu'on y voit croistre, par chacun iour. Vn par dessus tous contant d'vne dame de la ville commence à dire. le m'asseure que nostre voysine se garde bien de telle multiplication, d'autant qu'à tous venans elle preste sa marchandise, ce nouueau marié, sans dire un seul mot, n'oublie ce dernier propos, ct tout fumé retourne au logis se rendant muet enuers sa femme, au pris qu'il auoit de coustume : mais comme resueur pensif à merueilles dessus vn banc, disoit grondant à par luy. le ne m'estonne pas beaucoup dequoy lignée me deffaut, veu l'occasion si grande &amp;. l'empeschement qu'on y met. S'estimant tant habille homme, que depuis le deuoir de grand nombre de nuiftz il eust bien fait vn enfant, sans le mauuais gouuernement de sa femme : laquelle ( suyuant ce qu'on auoit dit apres auoir bien beu ) croyoit asseurément estre putain. 